Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 1. melléklet az 1/2010. (I. 8.) NFGM rendelethez
Paragraph Index: 1291

1. A palack deformációs vizsgálata A különbözõ anyagú palackok deformációs vizsgálatát hidraulikus nyomáspróba formájában kell végrehajtani. A mûszaki követelményeket a rendelet 2. melléklete tartalmazza. A vizsgálatkor az egyes palackokat 25 másodpercig kell az elõírt nyomásnak kitenni. Amennyiben a véletlenszerûen kiválasztott öt palack bármelyike nem felel meg a vizsgálatnak, további tíz palackot kell kiválasztani véletlenszerûen ugyanabból a tételbõl és ezeken is el kell végezni a vizsgálatot. Ha e palackok bármelyike nem felel meg a vizsgálatnak, az egész tételt használatra alkalmatlannak kell minõsíteni. Az olyan fém palackot, amely aszimmetrikus vagy jelentõsebb eltorzulást, vagy más hasonló sérülést mutat, selejtnek kell minõsíteni. Nem minõsül jelentõsebb eltorzulásnak a palackfal alján vagy a palackfal felsõ profilján fellépõ csekély aszimmetrikus alakváltozás, ha a palack egyébként megfelel a roncsolási vizsgálat követelményeinek.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes